Напрыканцы мінулага года агенцтва “Мінск-навіны” паведаміла пра хуткі пачатак перадпраектных работ па ўпарадкаванні месца пахавання вязняў канцэнтрацыйнага лагера “Дразды”. А трохі раней, напрыканцы кастрычніка, быў прадстаўлены план забудовы ўчастка ў Цэнтральным раёне Мінска, які ахоплівае ў тым ліку і тэрыторыю, дзе размяшчаўся канцэнтрацыйны лагер, а таксама месца пахавання яго вязняў. План і прадугледжвае стварэнне мемарыяла на магіле ахвяраў нацызму, і там, дзе быў сам лагер, з’явяцца жылыя кварталы.